stanford-oval/wikipedia huggingface dataset:
החאנות הקזחית
הערות שוליים

↑  Myths about Russia, Vladimir Medinski, 2018 https://www.google.co.uk/books/edition/Myths_about_Russia/7TisDwAAQBAJ?hl=en&gbpv=1&dq
↑  "Haqq Nazar | Kazakh ruler". Encyclopædia Britannica.
↑  A History of the Moghuls of Central Asia: The Tarikh-i-Rashidi
↑  "Haqq Nazar | Kazakh ruler". Encyclopædia Britannica. נבדק ב-2016-02-02.
↑  A History of the Moghuls of Central Asi: The Tarikh-i-Rashidi By Mirza Muhammad Haidar Dughlt, N. Elias, Sir E Denison Ross page 121
↑  Dughlt, Mirza Muhammad Haidar (בינואר 2008). A History of the Moghuls of Central Asi: The Tarikh-i-Rashidi – Mirza Muhammad Haidar Dughlt – Google Books. ISBN 9781605201504. {{cite book}}:  (עזרה)
↑  The History of the Central Asian Republics By Peter Roudik
↑  Eastern Destiny: Russia in Asia and the North Pacific by G. Patrick March
↑  Russia's Steppe Frontier: The Making Of A Colonial Empire 1500–1800 by Michael Khodarkovsky
↑  Yuriy Anatolyevich Malikov (2006). Formation of a Borderland Culture: Myths and Realities of Cossack-Kazakh Relations in Northern Kazakhstan in the Eighteenth and Nineteenth Centuries. University of California, Santa Barbara. p. 375. ISBN 978-0-542-85601-3.
↑  The Kazakhs by Martha Brill Olcott
↑  Russia's Steppe Frontier: The Making Of A Colonial Empire, 1500–1800 By Michael Khodarkovsky, pp. 167–168
↑  M. K. Palat, "Tsarist Russian Imperialism," Studies in History v. 4 (1988)
↑  Yuriy Anatolyevich Malikov (2006). Formation of a Borderland Culture: Myths and Realities of Cossack-Kazakh Relations in Northern Kazakhstan in the Eighteenth and Nineteenth Centuries. University of California, Santa Barbara. p. 290. ISBN 978-0-542-85601-3.
↑  Russia's Steppe Frontier: The Making Of A Colonial Empire, 1500–1800
By Michael Khodarkovsky
↑  Russia's Steppe Frontier: The Making Of A Colonial Empire, 1500–1800
By Michael Khodarkovsky
1 2  Darrel Philip Kaiser (2006). Origin & Ancestors Families Karle & Kaiser of the German-Russian Volga Colonies. Lulo.com. p. 168. ISBN 978-1-4116-9894-9.
↑  Darrel Philip Kaiser (2006). Origin & Ancestors Families Karle & Kaiser of the German-Russian Volga Colonies. Lulo.com. p. 168. ISBN 978-1-4116-9894-9.
1 2 3 4  История Казахстана | Работорговля Казахами в Сибири History Of Kazakhstan | Slave Trade in Siberia
↑  "Traditional Institutions in Modern Kazakhstan". Src-h.slav.hokudai.ac.jp.
↑  Commissar and Mullah: Soviet-Muslim Policy from 1917 To 1924 By Glenn L Roberts
↑  Vol. VI: Towards Contemporary Civilization: From the Mid-Nineteenth Century ... edited by Chahryar Adle, Madhavan K.. Palat, Anara Tabyshalieva
↑  "Adventure in the East". Time. 6 באפריל 1959. אורכב מ-המקור ב-7 במרץ 2008. {{cite news}}:  (עזרה)
↑  Ichan-Kala, Encyclopædia Britannica
↑  Mayhew, Bradley (1989). Fabled Cities of Central Asia: Samarkand, Bukhara, Khiva: Robin Magowan, Vadim E. Gippenreiter. ISBN 0896599647.
↑  Report of Josef Wolff 1843–1845
| --- | --- |
בקרת זהויות :  NLI: 987009293905305171  LCCN: n2017048989  VIAF: 2204150325571410090007   WorldCat (עם VIAF): 2204150325571410090007 
בול קזחי משנת 2015 לציון יום השנה ה-550 להקמת החאנות הקזחית
החאנות הקזחית בשיאה
המהפכה החוקתית בברזיל

כרזה פאוליסטית מימי המהפכה החוקתית. בכרזה נכתב: "חלה עליך חובה. הוועץ במצפונך!"
המהפכה החוקתית היא הכינוי שניתן למרד מזוין כנגד שלטון נשיא ברזיל ז'טוליו ורגאס, בשנת 1932. המרידה התמקדה במדינת סאו פאולו, ומטרתה הייתה להחזיר את שלטון האוליגרכיות הישנות של מגדלי הקפה ששלטו באמצעות "פוליטיקת הקפה בחלב", בתקופת "הרפובליקה הישנה" עד לעלייתו של ורגאס, הפופוליסט, בהפיכה צבאית בשנת 1930. המהפכה נכשלה, וורגאס שלט לסירוגין עד לשנת 1954, שלטון אשר יצר בברזיל סדר חברתי חדש, שונה לחלוטין מזה שניסו אנשי סאו פאולו לשמר במרידתם.
רקע היסטורי

מסוף המאה ה-19 ועד לשנת 1930 הייתה מדינת סאו פאולו נתונה לתיעוש מואץ, ותעשיית הקפה אותה הובילה הייתה מוצר הייצוא העיקרי של ברזיל. המדינה שלטה למעשה בפוליטיקה הברזילאית, ונשיאי ברזיל וושינגטון לואיס וז'וליו פרסטס היו תושבי סאו פאולו. בסאו פאולו היה רוב מוחלט לתושבים ה"לבנים", ולצאצאי ה"בנדיראנטס" (Bandeirantes) החלוצים הלבנים שיישבו את ברזיל. המדינה, ועימה מדינת מינאס ז'ראיס, היו המדינות המובילות מבחינה תעשייתית ונתנו את הטון מבחינה פוליטית. פוליטיקה זו, שהייתה מבוססת על שחיתות ומרמה כונתה "פוליטיקה של קפה בחלב" (שכן סאו פאולו הייתה יצרנית מובילה של קפה, ומינאס ז'ראיס הייתה יצרנית מובילה של חלב), או פוליטיקה של "קולונלים" (Coroneis) כאשר אין הכוונה לדרגה הצבאית כי אם למעמד של בוסים מפלגתיים ששלטו בפוליטיקה הברזילאית.
בשנת 1930 עלה לשלטון בהפיכה צבאית הנשיא ז'טוליו ורגאס, כשמטרתו המוצהרת סיום העליונות של בני סאו פאולו בפוליטיקה הברזילאית. ורגאס השעה את החוקה של 1891, והחל לפעול ליצירת משטר ריכוזי, שהיה אמור להיות שונה מאוד מהקונפדרציה הרופפת והביזורית שהיטיבה עם יצרניות הקפה הגדולות ובראשן מדינת סאו פאולו.
השפל הגדול בשנת 1929 החמיר מאוד את המצב. מחירי הקפה ירדו מאוד, והאוליגרכיה של סאו פאולו הרגישה עצמה מאוימת הן מבחינה פוליטית והן מבחינה כלכלית. המצב הוחמר כאשר מינה ורגאס למושל המדינה את הקולונל ז'ואו אלברטו דה ברוס, אשר נראה לאוליגרכים כ"איש חיצוני, ופלבאי".
פרוץ המרד

התנועה כנגד משטרו של ורגאס אך החמירה כאשר מונה יליד המדינה, פדרו דה טולידו כמושל המדינה, והחל מיד בקשירת קשר כנגד ורגאס, במטרה המוצהרת להשיב את החוקה שהושעתה.
דה טולידו הצליח לאחד זרמים מנוגדים בפוליטיקה הפאוליסטית - Partido Republicano Paulista) PRP) ו-Partido Democrático) PD) לכלל תנועת מחאה יעילה. בהפגנה ב-23 במאי 1932, במרכז העיר סאו פאולו, פתחה המשטרה באש על מפגינים, וארבעה סטודנטים נהרגו. מותם יצר תנועת מחאה מאוחדת שנקראה בראשי התיבות של שמותיהם MMDC (מרטינס, מיראז'יה, דראוסיו וקמרגו). התנועה שילבה את אנשי אוליגרכית הקפה הישנה, עם גורמים שרצו בהקמתה של דמוקרטיה אמיתית בברזיל.
ב-9 ביולי 1932 פרץ המרד. אנשי סאו פאולו האמינו כי יזכו לתמיכה מן המדינות השכנות, מינאס ז'ראיס, ריו גראנדה דו סול ומאטו גרוסו, ויצליחו להביא להפלת משטרו של ורגאס. בראשם עמדו הנשיא לשעבר ז'וליו פרסטס והמושל הפדרלי פדרו דה טולידו.
כישלון המרד

אלפי מתנדבים גויסו על ידי אנשי סאו פאולו, והוקם צבא פאוליסטי, שנפרס לאורך גבולות המדינה, מתוך תקווה לקבל תגבורות ואספקה מן המדינות השכנות.
המנהיגים הצבאיים של המרד ידעו כי הכוחות הפדרליים עליונים לעומתם, וכי אם לא יקבלו סיוע מן המדינות השכנות ייחרץ גורלם. סיוע זה לא הגיע, ובתוך מספר שבועות כותרה העיר סאו פאולו בידי כוחות צבאו של ורגאס. לאחר משא ומתן סוכם כי לראשי המורדים מקרב הצבא תינתן חנינה, וכי האזרחים שעמדו בראש המרד יורשו לצאת לגלות. אנשי סאו פאולו הכריזו על כניעתם ב-3 באוקטובר 1932.
תוצאות המרידה

הקונפליקט עלה בחייהם של 634 מורדים על פי הנתונים הרשמיים. נתונים בלתי רשמיים מדברים על מותם של יותר מאלף איש. ורגאס מעולם לא אישר מתן נתונים על מספר ההרוגים בצד הכוחות הפדרליים. היה זה העימות הצבאי הגדול ביותר בברזיל במאה ה-20.
ורגאס הפיק את לקחי המרד, והחל בתהליך של מתן לגיטימציה חוקתית למשטרו, שהביא לאימוץ חוקה חדשה בשנת 1934.
ילידי סאו פאולו מציינים עד היום את המהפכה כסמל חשוב של מדינתם. היסטוריונים ברזילאים רואים במרידה ניסיון אחרון של האוליגרכיות הישנות לשוב ולתפוס בהגה השלטון, יותר מאשר ניסיון לתבוע את הדמוקרטיה ואת זכויות האדם.
ראו גם

היסטוריה של ברזיל
היסטוריה של ברזיל: פופוליזם ו"המדינה החדשה" (1930 - 1945)
האובליסק של סאו פאולו
המחטים (דקוטה הדרומית)

| --- | --- |

 מידע כללי
 גובה:  2,121 מ' 
 מדינה:  ארצות הברית 
 מיקום:  דקוטה הדרומית, ארצות הבריתארצות הברית
 רכס הרים:  הגבעות השחורות 
 קואורדינטות:  43°50′13″N 103°32′56″W﻿ / ﻿43.8369°N 103.549°W﻿ / 43.8369; -103.549
  (למפת דקוטה הדרומית מוגדלת) פיר סו פולס רפיד סיטי אברדין ברוקינגס ווטרטאון מיטשל הר ראשמור דקוטה הצפונית מ י נ ס ו ט ה  א י ו ו ה  נברסקה ו י ו מ י נ ג  מ ו נ ט נ ה המחטים(למפת דקוטה הדרומית רגילה) פיר סו פולס רפיד סיטי אברדין ברוקינגס ווטרטאון מיטשל הר ראשמור דקוטה הצפונית מ י נ ס ו ט ה  א י ו ו ה  נברסקה ו י ו מ י נ ג  מ ו נ ט נ ה המחטים
 
המחטים (באנגלית: The Needles) הן אזור בגבעות השחורות של דקוטה הדרומית, בסמוך לעיר רפיד סיטי ולהר ראשמור. בפארק קסטר סטייט (71,000 דונם), מצויים חרוטי סחיפה של סלעי גרניט אשר נקראים "מחטים", משום שהם גבוהים ומחודדים בקצותיהם. ההר והמחטים עצמן הם אתר טיפוס הרים פופולרי בארצות הברית.
גאולוגיה

חרוטי הסחיפה עשויים מגרניט בן 1.8 מיליארד שנה שפרץ לתוך קרום האדמה כמאגמה מותכת - בפסגת Harney Peak. המאגמה התקררה לאט מתחת לפני השטח ויצרה גרניט גרגרים עדין בהר ראשמור וגרניט גרוס גס עם גבישי פגמיטיט באזור המחטים. גבישים אלו, לרוב גבישי פצלת השדה וגבישי קוורץ.
תיירות

אזור המחטים מוכר כאתר תיירותי, המושך בין היתר מטפסי הרים. כביש מס' 87 בדקוטה הדרומית המוביל אליו זכה לכינוי "דרך המחטים", משום שנסלל בקרבת מקום. מטפס ההרים פריץ ווייסנר טיפס על המחט שזכתה לכינוי "עמוד הטוטם" בשנת 1936, והמטפסים ג'ון גיל והנרי ברבר התוו מסלולי טיפוס שגם מטפסים עשרות שנים אחריהם מתקשים לשחזר.
האתר הוצע כאתר אפשרי עבור אנדרטת הר ראשמור, אולם הפסל גאטסון בורגלם דחה את המיקום בשל איכות הגרניט הירודה והעובדה שאין ביכולתו לתמוך בפסלים.
הערות שוליים

↑  Stewart Green, The Needles Rock Climbing: Climbing in South Dakota, liveaboutdotcom, ‏17-3-2017
| --- | --- |
בקרת זהויות :  NLI: 987007556970905171  LCCN: sh2007010877 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
הלמה של יאו

בתורת הסיבוכיות החישובית, הלמה של יאו (או עקרון המינימקס של יאו) קובעת כי זמן הריצה הממוצע של האלגוריתם הדטרמיניסטי הטוב ביותר על התפלגות הקלטים הגרועה ביותר שווה לזמן הריצה הממוצע של האלגוריתם ההסתברותי הטוב ביותר על הקלט הגרוע ביותר. לפיכך, כדי למצוא חסם תחתון על זמן הריצה של אלגוריתם הסתברותי, מספיק יהיה למצוא התפלגות קלטים קשה ולהראות כי אין אלגוריתם דטרמיניסטי שתוחלת זמן הריצה שלו עבורה תהיה נמוכה מן החסם. העיקרון נקרא על שמו של אנדרו יאו, אשר הציג אותו לראשונה במאמר בשנת 1977.
עיקרון זה יכול להתפרש במונחי תורת המשחקים דרך משחק שני שחקנים סכום אפס, בו שחקן אחד בוחר אלגוריתם דטרמיניסטי והשחקן השני בוחר קלט, כאשר התשלום של שחקן האלגוריתמים לשחקן הקלטים הוא עלות ריצת האלגוריתם על הקלט. כל אלגוריתם הסתברותי ניתן לפרש כהתפלגות על אלגוריתמים דטרמיניסטיים, ולכן כאסטרטגיה מעורבת של שחקן האלגוריתמים. כעת, משפט המינימקס קובע כי האסטרטגיה המעורבת שממזערת עבור שחקן האלגוריתמים את התשלום המקסימלי שישלם עבור בחירת קלט מצד השחקן השני תשיג בדיוק מה שישיג שחקן הקלטים בבוחרו התפלגות על הקלטים שתמקסם את התשלום שיקבל עבור בחירת האלגוריתם הטוב ביותר על ידי השחקן השני. במילים אחרות, זמן הריצה הממוצע של אלגוריתם הסתברותי הטוב ביותר על הקלט הגרוע ביותר שווה לזמן הריצה של האלגוריתם הדטרמיניסטי הטוב ביותר על התפלגות הקלטים הגרועה ביותר.
לקריאה נוספת

Yao, Andrew (1977), "Probabilistic computations: Toward a unified measure of complexity", Proceedings of the 18th IEEE Symposium on Foundations of Computer Science (FOCS), pp. 222–227
הוואנג סון וו

זהו שם קוריאני; שם המשפחה הוא .
הוואנג סון וו (בקוריאנית: 황선우; נולד ב-21 במאי 2003) הוא שחיין דרום קוריאני, הוא אלוף העולם (דוחה 2024), סגן אלוף העולם (בודפשט 2022), זוכה מדליית ארד באליפות העולם (פוקואוקה 2023), פעמיים ברציפות אלוף העולם (בריכת 25 מטר) (אבו אבי 2021 ומלבורן 2022) ושיאן אסיה (בריכת 25 מטר) במשחה ל-200 מטר חופשי. נוסף לכך, שיאן אסיה בעבר במשחה ל-100 מטר חופשי.
ביוגרפיה > 2020

במבחנים הקוריאנים לאולימפיאדת טוקיו שנערכו בגימצ'ון ב-19 בנובמבר 2020 זכה הוואנג בשתי מדליות זהב, במשחה ל-100 מטר חופשי בשיא לאומי חדש של 48.25 שניות, שיפור לשיא בן 6 השנים וחצי של פארק טאי-הוואן (48.42 שניות) ובמשחה ל-200 מטר חופשי בשיא עולם חדש לנוער של 1:45.92 דקות, שיפור לשיא בן השנה של אליה ווינינגטון מאוסטרליה (1:46.13 דקות).
ביוגרפיה > 2021

במבחנים הקוריאנים לאולימפיאדת טוקיו שנערכו בעיר ג'ג'ו ב-16 במאי 2021 זכה הוואנג בשתי מדליות זהב, במשחה ל-100 מטר חופשי בשיא לאומי חדש של 48.04 שניות ובמשחה ל-200 מטר חופשי בשיא עולם חדש לנוער ובתוצאה הרביעית בטיבה בעולם (באותה העת) של 1:44.96 דקות, 16 מאיות השנייה איטי משיאו הלאומי של פארק טאי-הוואן (1:44.80 דקות). במשחקים האולימפיים עצמם הוא סיים במקום שביעי בתוצאה של 1:45.26 דקות, בשלב המוקדמות הוא קבע שיא עולם חדש לנוער ושיא לאומי חדש של 1:44.62 דקות, ועלה ראשון למשחה חצי הגמר. התוצאה שקבע הייתה שווה למדליית ארד במשחה הגמר. נוסף לכך, הוא סיים במקום חמישי במשחה ל-100 מטר חופשי בתוצאה של 47.82 שניות, בשלב המוקדמות הוא קבע שיא לאומי חדש של 47.97 שניות ובשלב חצי הגמר הוא קבע שיא אסיה חדש של 47.56 שניות ועלה מהמקום הרביעי. הוא סיים במקום 13 במשחה שליחים 4x200 מטר חופשי בתוצאה של 7:15.03 דקות, כשחיין שני הוא קבע ב"זינוק שליחים" תוצאה של 1:48.88 דקות.
ביוגרפיה > 2021 > אלוף עולם (בריכת 25 מטר)

באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה הוא זכה במדליית זהב במשחה ל-200 מטר חופשי בתוצאה של 1:41.60 דקות, לפני אלכסנדר שצ'גולב מרוסיה (1:41.63 דקות) ודנס רפשיס מליטא (1:41.73 דקות). נוסף לכך, הוא סיים במקום שישי במשחה ל-100 מטר חופשי בשיא לאומי חדש של 46.34 שניות, כבר בשלב חצי הגמר הוא קבע שיא לאומי חדש של 46.46 שניות. הוא סיים במקום תשיעי במשחה שליחים 4x100 מטר חופשי בשיא לאומי חדש של 1:28.56 דקות, כשחיין ראשון הוא קבע שיא לאומי חדש של 21.72 שניות.
ביוגרפיה > 2022 > סגן אלוף עולם

באליפות העולם שנערכה בבודפשט, הונגריה בסוף יוני 2022 הוא זכה במדליית כסף במשחה ל-200 מטר חופשי בשיא לאומי חדש של 1:44.47 דקות, אחרי דוד פופוביץ' מרומניה (1:43.21 דקות) ולפני האלוף האולימפי תומאס דין מהממלכה המאוחדת (1:44.98 דקות). נוסף לכך, הוא סיים במקום 11 במשחה ל-100 מטר חופשי בתוצאה של 48.08 שניות, במשקום שישי במשחה שליחם 4x200 מטר חפשי בשיא לאומי חדש של 7:06.93 דקות, כשחיין ראשון הוא קבע תוצאה של 1:45.30 דקות, במקום 11 במשחה שליחים משולב 4x100 מטר חופשי בשיא לאומי חדש של 3:29.35 דקות, כשחיין ראשון הוא קבע תוצאה של 49.18 שניות ובמקום 12 במשחה שליחים 4x100 מטר חופשי בשיא לאומי חדש של 3:15.68 דקות, כשחיין ראשון הוא קבע תוצאה של 48.07 שניות.
ביוגרפיה > 2023

באליפות העולם שנערכה בפוקואוקה יפן ביולי 2023 זכה במדליית ארד במשחה ל-200 מטר חופשי בשיא לאומי חדש של 1:44.42 דקות, אחרי מאט ריצ'רדס (1:44.30 דקות) ותומאס דין (1:44.32 דקות), שניהם מהממלכה המאוחדת. נוסף לכך, הוא סיים במקום תשיעי במשחה ל-100 מטר חופשי בתוצאה של 48.08 שניות, במקום שישי במשחה שליחם 4x200 מטר חפשי בשיא לאומי חדש של 7:04.07 דקות, כשחיין ראשון הוא קבע תוצאה של 1:46.35 דקות ובמקום עשירי במשחה שליחם 4x100 מטר חופשי בתוצאה של 3:34.25 דקות, כשחיין רביעי הוא קבע ב"זינוק שליחים" תוצאה של 48.23 שניות
במשחקי אסיה שנערכו בהאנגג'ואו, הרפובליקה העממית של סין בסוף ספטמבר זכה בשתי מדליות זהב במשחה ל-200 מטר חופשי בשיא משחקים חדש ובשיא לאומי חדש של 1:44.40 דקות ובמשחה שליחים 4x200 מטר חופשי שיא אסיה חדש של 7:01.73 דקות, כשחיין רביעי הוא קבע ב"זינוק שליחים" תוצאה של 7:01.73 דקות.
ביוגרפיה > 2024 > אלוף עולם

באליפות העולם שנערכה בדוחה, קטר בפברואר הוא זכה במדליית זהב במשחה ל-200 מטר חופשי בתוצאה של 1:44.75 דקות, לפני דנס רפשיס מליטא (1:45.05 דקות) ולוק הובסון מארצות הברית (1:45.26 דקות).
שיאים אישיים > בריכה אולימפית

100 מטר חופשי: 47.56 שניות (2021), שיא אסיה בעבר
200 מטר חופשי: 1:44.40 דקות (2023), שיא קוריאה הדרומית
שיאים אישיים > בריכת 25 מטר

50 מטר חופשי: 21.72 שניות (2021), שיא קוריאה הדרומית
100 מטר חופשי: 46.34 שניות (2021), שיא קוריאה הדרומית
200 מטר חופשי: 1:39.72 דקות (2022), שיא אסיה
הוואלדטסוורקה-דויטשה ורפט

| --- | --- |


 נתונים כלליים
 מייסדים:  אוגוסט האוולדט 
 תקופת הפעילות:  1838–הווה (כ־186 שנים) 
 חברת אם:  טיסנקרופ 
 מיקום המטה:  קיל 
 ענפי תעשייה:  בניית אוניות 
 מוצרים עיקריים:  אוניית נוסעים 
 עובדים:  2,400 
  
 www.hdw.de
 
הוואלדטסוורקה-דויטשה ורפט (בגרמנית: Howaldtswerke-Deutsche Werft, או בקיצור HDW - הָא-דֶה-וֶה) היא מספנה שבסיסה בקיל שבגרמניה. החברה משתייכת לקבוצת טיסנקרופ מערכות ימיות והיא מתמחה בייצור ספינות אזרחיות, ספינות טילים וצוללות.
היסטוריה

החברה נוסדה ב-1 באוקטובר 1838 בקיל שבגרמניה על ידי המהנדס אוגוסט האוולדט והיזם יוהאן שוופל בשם "מפעל המכונות וכּוּר ההִתוּך לְבַרזֶל שוופל והאוולדט" (Maschinenbauanstalt und Eisengießerei Schweffel & Howaldt) כאשר בתחילת הדרך החברה בנתה דוודים בלבד.
בשנת 1849 החלה החברה לבנות מנועי קיטור למטרות ימיות בלבד עבור ספינת התותחים "פון דר טאן" שהשתייכה לצי הקטן של שלזוויג-הולשטיין. בשנת 1850 החברה בנתה את דגם הצוללת החדשני בראנדטאווכר (Brandtaucher), שתוכנן על ידי וילהלם באואר. החברה אמורה הייתה בתחילה לבנות את הצוללת ברנדסבורג, אך משום שכוחות צבא דנים התקדמו קרוב מדי לאזור במלחמת שלזוויג הראשונה הוחלט להמשיך לבנות את הצוללת בקיל.
הספינה הראשונה שנבנתה בשם החדש של החברה האוולדטסטוורקה (Howaldtswerke) הייתה ספינת קיטור קטנה בשם "פורוורטס" (Vorwärts), שנבנתה בשנת 1865. עסקי החברה התרחבו לאורך השנים במקביל לכך שגרמניה הפכה למעצמה ימית. עד תחילת המאה ה-20 בנתה החברה כ-390 ספינות.
בשנת 1892 הקימה החברה חברת בת בפיומה שבאוסטרו-הונגריה על חוף הים האדריאטי. עשר שנים מאוחר יותר נסגרה חברת הבת.
בעוד שהמספנה בקיל נותרה אחת משתי המספנות העיקריות של הצי הקיסרי הגרמני, HDW עסקה רבות גם בתחזוקת ספינות הצי. במהלך מלחמת העולם הראשונה החברה בנתה גם מספר צוללות. ב-1937 היו לחברה מספנות בקיל ובהמבורג, כאשר בהמשך צי המלחמה הגרמני בתקופת המשטר הנאצי הלאים את החברה. במהלך מלחמת העולם השנייה הוואלדטסוורקה בנתה 33 צוללות מסוג VIIC בהמבורג ו-31 בקיל.
לאחר תום מלחמת העולם השנייה החברה הפכה למספנה העיקרית היחידה בקיל שלא פורקה. המספנה שגשגה במיוחד בשנות ה-60 במהלך גל הצמיחה הכלכלית חסר-התקדים שעברו גרמניה המערבית ואוסטריה אחרי מלחמת העולם השנייה. בתקופה זו התמקדה החברה בין היתר בבניית משאיות ומכליות, ופתחה מספנה בהמבורג. בשנת 1968 מוזגה החברה עם חברת דויטשה ורפט מהמבורג, כאשר החברה שינתה בעקבות המיזוג את שמה לשם "הוואלדטסוורקה-דויטשה ורפט" (או בקיצור HDW). הלחץ מצד מתחרים זולים יותר ביפן ובקוריאה הדרומית גרם לסגירת המספנה בהמבורג ב-1985.
בינואר 2005 הפכה HDW לחברת הבת של "טיסנקרופ מערכות ימיות" (TKMS).
ביולי 2011 הודיעה TKMS כי אישרה עסקה שבמסגרתה יימכר החלק של החברה שעסק בבניית ספינות אזרחיות לחברת ההחזקות "Abu Dhabi MAR".
נכון למרץ 2019 חברת HDW מעסיקה בגרמניה כ-2,400 עובדים.
גלריה

מבנה "מפעל המכונות וכּוּר ההִתוּך לְבַרזֶל שוופל והאוולדט", ציור מסביבות שנת 1850
השקת ספינת קרב גרמנית ב-19 במאי 1931 במספנת דויטשה וורקה שבקיל
צוללת ניסיונית של החברה, 1897
הצוללת בראנדטאווכר
ספינות, צוללות וסירות בולטות שנבנו על ידי HDW > ספינות אזרחיות

1924 - Bungsberg
1952 - Christina O Aristotle Onassis
1968 - Otto Hahn
1975 - Tor Britannia
1976 - Tor Scandinavia
1981 - MS Bahamas Celebration
1981 - Astor
1982 - PFS Polarstern
1987 - Astor - ספינת תענוגות
2001 - Superfast V
2001 - Superfast VII
2001 - Superfast VIII
2002 - Superfast IX
2002 - Superfast X
ספינות, צוללות וסירות בולטות שנבנו על ידי HDW > פריגטות

Hamburg ‏(F220)
Kasturi-class frigate - נבנתה עבור חיל הים המלזי
SAS Isandlwana ‏(F146)
SAS Mendi ‏(F148)
Schleswig-Holstein ‏(F216)
ספינות, צוללות וסירות בולטות שנבנו על ידי HDW > צוללות

SMS Vulkan - הצוללת הגרמנית הראשונה
צוללות מדגם 800 של סדרת הצוללות "דולפין"
צוללות מדגם 205
צוללות מדגם 206
צוללות מדגם 209
צוללות מדגם 212
צוללות מדגם 214
צוללות מדגם 216
צוללות מדגם 218
U31 - צוללת התדלוק המתקדמת ביותר בעולם
בין השאר בנתה החברה את הצוללות מסדרת דולפין והצוללות מסדרת דולפין AIP של חיל הים הישראלי.
ספינות, צוללות וסירות בולטות שנבנו על ידי HDW > סירות

USS Topeka ‏(PG-35)
הערות שוליים

↑  "Blohm+Voss Sale to Abu Dhabi MAR Falls Through". megayachtnews.com. 1 ביולי 2011. נבדק ב-22 נוב' 2011. {{cite web}}:  (עזרה)
↑  "Planned Blohm + Voss sale falls through". motorship.com. 4 ביולי 2011. אורכב מ-המקור ב-22 בדצמבר 2011. נבדק ב-22 נוב' 2011. {{cite web}}:  (עזרה)
↑  "Abu Dhabi MAR-German deal 'falls through'". thenational.ae. 2 ביולי 2011. נבדק ב-22 נוב' 2011. {{cite web}}:  (עזרה)
↑  "German Shipbuilding Restructured: UAE's Firm Buys Blohm+Voss". defenseindustrydaily.com. 7 ביולי 2011. נבדק ב-22 נוב' 2011. {{cite web}}:  (עזרה)
↑  "ThyssenKrupp Marine Systems showcases its modern submarines at IMDEX Asia 2013". 13 במאי 2013. {{cite web}}:  (עזרה)
| --- | --- |
בקרת זהויות :  NLI: 987007413983305171  GND: 2013355-8  ISNI: 0000 0001 0001 1226  LCCN: n89670538  VIAF: 148606420   WorldCat (עם VIAF): 148606420 
הצוללת U31
המחיצה הבין-חדרית

| --- | --- |
 שיוך:  מחיצת לב, ישות אנטומית מסוימת 
 אספקה עורקית:  anterior interventricular branch of left coronary artery 
 תיאור ב:  האנטומיה של גריי (מהדורה 20) (535) 
 מזהים
 לטינית (TA98):  septum interventriculare 
 טרמינולוגיה אנטומיקה:  A12.1.00.013 
 TA2 (2019):  3970 
 FMA:  7133 
 קוד MeSH:  A07.541.459.750 
 מזהה MeSH:  D054088 
 מערכת השפה הרפואית המאוחדת:  C0225870 
 
מיקום המחיצה הבין-חדרית
המחיצה הבין-חדרית  היא מחיצה בין שני החדרים בלב.
מבנה

המחיצה הבין חדרית היא מחיצה בין שני החדרים בלב - חדר ימין וחדר שמאל. המחיצה מתחילה מחוד הלב וממשיכה ימינה ולמעלה. החלק התחתון והעיקרי שלה עשוי מרקמת שריר, בעוד שהחלק העליון שלה עשוי ממברנה דקה המפרידה בין החלק התחתון של עלייה שמאל למסתם אבי העורקים.
מבנה > אספקת דם

המחיצה מקבלת את אספקת הדם שלה בעיקר מהעורק הקדמי היורד ומעט מהעורק היורד האחורי.
משמעות קלינית

פגם במחיצה הבין-חדרית (VSD) הוא מום הלב המולד הנפוץ ביותר והוא מצב בו המחיצה אינה נסגרת כראוי עד הלידה וישנו חור במחיצה. ברוב המקרים, החור נסגר ללא התערבות עם גדילת התינוק, אך לעיתים, נדרשת התערבות כירורגית לסגירת החור.
ראו גם

הנקב הסגלגל
החלון הסגלגל
רקמות הלב
הבצורת בתקופת אחאב

הבצורת בתקופת אחאב מתוארת במקרא כבצורת שהתרחשה בממלכת ישראל בזמנו של המלך אחאב ונמשכה כשלוש שנים. את הבצורת גזר אליהו הנביא בעקבות חטאיו הרבים של אחאב. הבצורת גרמה לרעב חזק, ונמשכה עד לאחר מעמד הר הכרמל.
רקע

המקרא מתאר את אחאב מלך ישראל כרשע במיוחד וכמלך ישראל הרשע ביותר. מלכי ישראל שהיו לפניו אמנם חטאו כולם בחטאי ירבעם, אך אחאב הוסיף על כך חטאים רבים שהכעיסו את ה'.
וַיְהִי הֲנָקֵל לֶכְתּוֹ בְּחַטֹּאות יָרָבְעָם בֶּן נְבָט וַיִּקַּח אִשָּׁה אֶת אִיזֶבֶל בַּת אֶתְבַּעַל מֶלֶךְ צִידֹנִים וַיֵּלֶךְ וַיַּעֲבֹד אֶת הַבַּעַל וַיִּשְׁתַּחוּ לוֹ. וַיָּקֶם מִזְבֵּחַ לַבָּעַל בֵּית הַבַּעַל אֲשֶׁר בָּנָה בְּשֹׁמְרוֹן. וַיַּעַשׂ אַחְאָב אֶת הָאֲשֵׁרָה וַיּוֹסֶף אַחְאָב לַעֲשׂוֹת לְהַכְעִיס אֶת ה' אֱ-לֹהֵי יִשְׂרָאֵל מִכֹּל מַלְכֵי יִשְׂרָאֵל אֲשֶׁר הָיוּ לְפָנָיו. בְּיָמָיו בָּנָה חִיאֵל בֵּית הָאֱלִי אֶת יְרִיחֹה בַּאֲבִירָם בְּכֹרוֹ יִסְּדָהּ וּבִשְׂגוּב צְעִירוֹ הִצִּיב דְּלָתֶיהָ כִּדְבַר ה' אֲשֶׁר דִּבֶּר בְּיַד יְהוֹשֻׁעַ בִּן נוּן
החטא האחרון שמוזכר ברשימת חטאיו של אחאב הוא בניית יריחו על ידי חיאל בית האלי. ייתכן כי חיאל היה נציב בימיו של אחאב מלך ישראל, שהוטלה עליו משימת ביצור העיר יריחו ובנייתה. בניית חורבות יריחו נחשבה לחטא חמור ביותר, שכן יהושע קילל את מי שיבנה את העיר: ”אָרוּר הָאִישׁ לִפְנֵי ה' אֲשֶׁר יָקוּם וּבָנָה אֶת הָעִיר הַזֹּאת אֶת יְרִיחוֹ בִּבְכֹרוֹ יְיַסְּדֶנָּה וּבִצְעִירוֹ יַצִּיב דְּלָתֶיהָ” (ספר יהושע, פרק ו', פסוק כ"ו). קללת יהושע אכן התקיימה וכל בניו של חיאל נפטרו במהלך בניית העיר.
התלמוד הירושלמי מספר שה' ביקש מאליהו שילך לנחם את חיאל, כיוון שהוא אדם חשוב. אליהו סירב מחשש שמא לא יוכל לסבול את הדברים המכעיסים שהוא עלול לשמוע שם. ה' נתן לו אשראי לגזור כל דבר שירצה אם אכן ייאמרו דברים מכעיסים. אליהו הלך לניחום ואכן שמע כיצד אחאב מסביר לנוכחים שלא ייתכן שבני חיאל נפטרו בגלל קללת יהושע. לדברי אחאב, אין הגיון בכך שקללת יהושע התקיימה כאשר קללת משה - שכאשר בני ישראל יעבדו עבודה זרה לא ירד גשם - לא מתקיימת. הדברים הכעיסו את אליהו והוא נשבע לאחאב שלא ירד גשם אלא אם יחליט אחרת.
תחילת הבצורת > גזירת הבצורת

המקרא מתאר כיצד אליהו נשבע לאחאב שלא יהיה גשם, אלא אם כן אליהו יחליט אחרת: ”חַי ה' אֱ-לֹהֵי יִשְׂרָאֵל אֲשֶׁר עָמַדְתִּי לְפָנָיו אִם יִהְיֶה הַשָּׁנִים הָאֵלֶּה טַל וּמָטָר כִּי אִם לְפִי דְבָרִי” (ספר מלכים א', פרק י"ז, פסוק א').
בתלמוד הירושלמי הובא שה' קיים רק את הגזרה שלא יהיה מטר, אולם את הגזרה שלא יהיה טל, לא קיים.
השלכות הבצורת

שבועתו של אליהו אכן התקיימה. בעקבות הבצורת מים הפסיקו לזרום בנחלים. התבואה הייתה דלה מאוד, מה שגרם לרעב חזק בשומרון. אנשים שלא הייתה להם גישה למחסני מזון גוועו ברעב.
השלכות הבצורת > השלכות הבצורת על אליהו

לאחר שאליהו נשבע לאחאב שלא ירד גשם אלא אם כן יגזור אחרת, הוא נאלץ להסתתר מפני אחאב. הכעס של אחאב עליו היה גדול, זאת בנוסף לכך שאיזבל אשתו נודעה ברדיפתה אחרי נביאי ה'.
אחאב שלח שליחים לכל המדינות האפשריות על מנת לחפש את אליהו והסכנה להריגתו הייתה מוחשית, אך אליהו הצליח להסתתר.
השלכות הבצורת > השלכות הבצורת על אליהו > הסתתרות אליהו בנחל כרית

בתחילה, אליהו, על פי ציווי ה', בורח מזרחה ומסתתר בנחל כרית שליד הירדן. בפירושו על נביאים ראשונים, הקרוי כלי יקר, כתב הרב שמואל לאנייאדו, שה' כועס על אליהו בגלל יצירת הבצורת, והוא לא מורה לו ללכת לנחל כרית, אלא מגרש אותו לשם. הוא הסתתר בנחל במשך שנה, עד שהנחל התייבש, ואז כבר לא היה יכול לשתות ממנו. את מזונו היה מקבל מעורבים, שהיו מביאין לו בבוקר ובערב בשר ולחם.